**Bírálati szempontok**

**A XXXVI. OTDK Társadalomtudományi szekció dolgozat értékelésének szabályai:**

A benyújtott pályamunka legalább két darab, egymástól független szöveges és számszerűsített értékelésben részesül. A számszerűsített értékelés szempontrendszere a maximálisan adható pontokkal a következő:

1. A vizsgált probléma elméleti és/vagy gyakorlati fontossága 5 pont

2. A feldolgozott irodalom, forrásanyag terjedelme 5 pont

3. Az irodalom, forrásanyag feldolgozottsága 5 pont

4. A kialakított vizsgálati keret, az alkalmazott vizsgálati módszer helyessége 5 pont

5. A dolgozat felépítése, a szerző érvelése, gondolatmenete 5 pont

6. A vizsgálat, elemzés kivitelezése 5 pont

7. A probléma tárgyalásának, az irodalom, forrásanyag használatának módja 5 pont

8. A szerző önálló gondolatainak, következtetéseinek megalapozottsága 5 pont

9. Az elért eredmények, a felvetett problémák újszerűsége 5 pont

10. A dolgozat kivitelezése, stílusa, külalakja 5 pont

**Összesen:                                                                             max: 50 pont**

Az  írásbeli  munka  értékeléseként  kapott  pontszám  a  két  bíráló  által  adott  pontszámok  átlaga.

Amennyiben a két bírálati pontszám különbsége legalább 15 pont, harmadik bíráló is felkérésre kerül, és a három pontszámot átlagoljuk.

Amennyiben az írásbeli bírálatok átlagpontszáma nem éri el a megszerezhető pontok 60 %-át, a dolgozat nem kerülhet bemutatásra az OTDK-n.

**Az országos konferenciára csak a legalább 30 átlagpontszámot elért dolgozat bocsátható!**

**A pályamunka formai követelménye, melyet a XXXIV. OTDK Társadalomtudományi szekció felhívásának 1. számú melléklete tartalmaz**

(kivonat a bírálók számára)

***A pályamunkát magyar és angol nyelven lehet benyújtani.***

***A pályamunka tartalmi követelményei:***

A plágium semmilyen formában nem megengedett, hivatkozás nélkül a saját alkotások sem idézhetőek (önplágium tilalma).

***A pályamunka formai követelményei:***

*Általános formai kritériumok:*

Betűtípus: Times New Roman

Betűméret: 12

Sortáv: 1,5

Margó: 2,5

*Szekció specifikus kritériumok:*

A dolgozat minimum oldalszáma: 20

A dolgozat maximum oldalszáma: 60

A dolgozat egésze legfeljebb 60 oldalt tartalmazhat. Ebből a tartalmi –azaz a címlap, a tartalomjegyzék, az irodalomjegyzék és a melléklet(ek) nélkül értendő –rész legalább 20, legfeljebb 40 oldal. A nem tartalmi rész terjedelme legfeljebb 20 oldal.

Kiegészítő dokumentum feltöltése nem engedélyezett.

***Hivatkozások módja:***

A hivatkozások formátuma feleljen meg a szakmai sztenderdeknek (pl. Harvard -rendszer)

***További szekció specifikus szabályok a pályamunkára vonatkozóan:***

Az irodalomjegyzékben, a táblázatokban és a mellékletekben 10-es betűtípus és 1-es sortáv is használható.

Az ábrákat és a táblázatokat számozni kell, és a szövegben ennek megfelelően kell hivatkozni rájuk.

A dolgozat címlapján csak a dolgozat címe, a jelige és a dolgozat lezárásának dátuma szerepelhet. A cím és a jelige kötelező. A jelige három betűből és három számból álljon. A jelige legyen véletlenszerű.

**Szóbeli prezentációra vonatkozó információk**

(bírálók számára)

A 36. OTDK-án a pályamunka eredményeit szóban is prezentálni kell. A konferencián a TDK pályamunka bemutatására (prezentáció) 15 perc áll rendelkezésre, amelyet 10 perc vita követ. A szóbeli előadás (bemutató) értékelésének szempontjai a következők:

1. Az előadó tárgyi tudása, felkészültsége, tájékozottsága **10 pont**

2. Az előadásmód (időbeosztás, szemléltetés, előadókészség, stílus stb.) **10 pont**

3. A lektori véleményekre adott válaszok, vitakészség **10 pont**

**max: 30 pont**

A pályamunka végső pontszáma a két vagy több írásbeli pontszám átlagának és a szóbeli bemutatás során szerzett pontoknak az összegéből alakul ki.

A Társadalomtudományi Szekció rendezői törekednek arra, hogy a bírálatok legkésőbb a konferenciát megelőző 10. napig elkészüljenek, de ha ez nem valósul meg, úgy ezen ok miatt a pályamunka nem zárható ki a 36. OTDK-ról.

Az elkészült bírálatokat a Társadalomtudományi Szekció rendezői az OTDT online rendszerében publikálják. A pontszám és a szöveges bírálat egyaránt nyilvánossá válik a konferenciát megelőzően 10 nappal.